Frost (film)

***Frost*** (originaltittel: *Frozen*) er en amerikansk animert fantasymusikal og filmkomedie for barn fra 2013 produsert av Disney. Filmen handler om den unge jenta Anna som legger ut på en reise sammen med issageren Kristoffer, snømannen Olaf og reinsdyret Sven for å finne den legendariske Snødronningen Elsa, som også er hennes fremmedgjorte søster. Målet er å få Snødronningen til å bringe tilbake sommeren. Handlingen er inspirert av H.C. Andersens eventyr *[[Snedronningen]]*. Filmen er dataanimert og ble utgitt både i 2D- og 3D-format.  

Filmen er den 53. i rekken av Disneys klassikere. 

*Frost* ble godt mottatt av anmelderne og ble en meget stor publikumsuksess. Den vant Oscar for beste animasjonsfilm og beste sang. 

I 2019 kom en oppfølger: ''Frost 2''.

## Handling
Prinsesse Elsa av Arendell besitter magiske krefter som lar henne kontrollere og skape is og snø, og bruker ofte kreftene til å leke med sin yngre søster, Anna. Etter at Elsa ved et uhell skader Anna med sin magi, tar foreldrene deres, kongen og dronningen, begge søsknene til en koloni av troll ledet av Grand Pabbie. De helbreder Anna, men endrer minnene hennes slik at hun glemmer Elsas magi. Grand Pabbie advarer Elsa om at hun må lære å kontrollere kreftene sine, og at frykt er hennes største fiende. Kongen og dronningen isolerer begge søstrene ved slottet og lukker slottet for sine undersåtter. 

For å beskytte søsteren mot hennes stadig mer uforutsigbare krefter, bryter Elsa all kontakt med Anna og forårsaker et brudd mellom dem. Når søstrene er tenåringer, forsvinner foreldrene på sjøen i løpet av en storm. Etter sin 21-årsdag skal Elsa krones som dronning av Arendelle. Hun er redd for at befolkningen oppdager kreftene hennes, og frykte henne. Slottets porter blir åpne for publikum og besøkende for første gang på mange år. Blant dem er hertug av Weselton og prins Hans fra Sørøyene, som Anna blir forelsket i ved første øyekast. Elsa fortsetter å holde seg langt unna Anna. 

Anna og Hans utvikler en romantisk forbindelse, og han frir til henne. Men Elsa protesterer når de ønsker hennes velsignelse. Såret og forvirret krever Anna at Elsa  forklarer sin frykt og isolasjon. Den følelsesmessige belastningen fører til at Elsa ved et uhell frigjør sine magiske krefter. Elsa blir anklaget for å være et «monster» av hertugen. Hun flytter til Nordfjellet, hvor hun endelig anerkjenner kreftene sine, og bygger et palass av is og snø for å leve som en eremitt. I prosessen fører magien hennes utilsiktet Arendell til evig vinter.

Anna forsøker å finne Elsa og avslutte vinteren. Men hun går seg vill, og møter en mann ved navn Kristoffer og reinsdyret hans, Sven, som går med på å hjelpe henne til fjells. Men et angrep fra en flokk ulv fører til at Kristoffers slede blir ødelagt. Til fots møter de Olaf, en munter snømann som Elsa, uten å vite det, vekker til live. Når Annas hest kommer tilbake til Arendell uten henne, reiser Hans ut for å finne dem, ledsaget av hertugens håndlangere, som har en hemmelig ordre om å drepe Elsa. Anna møter endelig Elsa. Da Anna avslører hva som har skjedd i Arendell, innrømmer en forferdet Elsa at hun ikke vet hvordan hun skal fikse magien sin. Frykten hennes får kreftene til å manifestere seg nok en gang, og hun fryser ved et uhell Annas hjerte og skader henne alvorlig. 

Elsa lager et gigantisk monster av snø som kalles for Marshmallow, som jager Anna, Kristoffer og Olaf vekk. Kristoffer innser effekten av Elsas magi på Anna, og tar henne med til trollene, hans adoptiv-familie. Grand Pabbie avslører at Anna kommer til å fryse fast med mindre «en sann kjærlighetshandling» reverserer magien hennes. Kristoffer tar Anna hjem, slik at Hans kan gi henne et kyss av ekte kjærlighet. Hans og hans håndlangere når Elsas palass, beseirer Marshmallow og tar Elsa til fange. Anna møter Hans. Men Hans avslører at han egentlig planlegger å innta tronen i Arendell ved å eliminere begge søstrene, og han låser Anna inne for å dø.

## Om filmen

### Popularitet og økonomi
*Frost* ble meget populær. Den innbrakte 1,274 milliarder på verdensbasis, hvorav $400,7 millioner i USA, $249 millioner i Japan, $48,2 millioner i Kina og $7,5 millioner i Norge. I tillegg innbrakte den $404,9 millioner på DVD-salg i USA. Den ble den mest innbringende kinofilmen på verdensbasis i 2013 og den tredje mest innbringende i USA. 

Den hadde drøyt  besøkende i Norge. Av disse drøyt  i 2013 (noe som gjorde den til den 12. mest besøkte filmen i 2013) og drøyt  i 2014 (noe som gjorde den til den 7. mest besøkte filmen i 2014).

Produksjonskostnadene var på $150 millioner.

### Anmelderne
Den ble meget godt mottatt av anmelderne, noe som gjenspeiles i at den har fått 90 % på Rotten Tomatoes.

### Priser
Den ble tildelt en rekke priser. Blant annet to Oscar (beste animasjonsfilm og beste sang «La den gå»), én Golden Globe (beste animasjonsfilm), fem Annie-priser (beste animasjonsfilm, regi, musikk, produksjons design, stemmeskuespill), én BAFTA (beste animasjonsfilm) og to Grammy. 

## Rolleliste (stemmegivere)

(de fremste karakterene)

## Sanger på norsk
* **Skal vi lage snømann**
** Oline Hopen
** Sofi Charlotte Funner
** May Kristin Kaspersen
* **Alt blir en åpen dør**
** May Kristin Kaspersen
** Anders Baasmo Christiansen
* **For første gang på lenge** og **For første gang på lenge 2**
** May Kristin Kaspersen
** Lisa Stokke
* **La den gå**
** Lisa Stokke
* **Reinsdyr er bedre enn folk**
** Thorbjørn Harr
* **I sommer**
** Gustav Nilsen
** Thorbjørn Harr
* **Oppussingsobjekt**
** Bernhard Ramstad
* **La den gå** (singelversjon)
** Demi Lovato

## Referanser


## Eksterne lenker
* 
*